Ce salarii au membrii Consiliului ASF, autoritatea care supraveghează banii.
Autoritatea de Supraveghere Financiară are 9 membrii numiţi pe un mandat de 5 ani. Salariile lor variază între 6.000 şi 11.600 de euro, conform analizei ZF. Preşedintele ASF lipseşte din analiza ZF pentru că încă nu şi-a declarat averea. Un membru neexecutiv are depozit bancar de 1,6 milioane de lei.
Ziarul Financiar a luat la puricat declaraţiile de avere ale celor 8 membrii ai Consiliului Autorităţii de Supraveghere Financiară. Sunt oamenii care sunt responsabili de supravegherea burselor, pensiilor private şi asigurărilor. Salariile sunt cuprinse între 6.000 şi 11.600 de euro. Gospodari, au case, maşini scumpe şi terenuri. Doar doi dintre aceştia au investiţii pe piaţa bursieră – și cu economiile stau bine. Există depozite bancare chiar şi de 1,6 milioane de lei – aparţine Aurei Socol, membru executiv cu salariu lunar de 6.000 de euro.